CELEX: 32017R1276
Language: hr
Date: 2017-07-14 00:00:00
Title: Provedbena uredba Komisije (EU) 2017/1276 оd 14. srpnja 2017. o odobrenju peroctene kiseline proizvedene od tetraacetiletilenediamina i natrijeva perkarbonata kao postojeće aktivne tvari za uporabu u biocidnim proizvodima vrsta 2, 3 i 4 (Tekst značajan za EGP. )

15.7.2017   
            
            
               HR
            
            
               Službeni list Europske unije
            
            
               L 184/24
            
         PROVEDBENA UREDBA KOMISIJE (EU) 2017/1276
   оd 14. srpnja 2017.
   o odobrenju peroctene kiseline proizvedene od tetraacetiletilenediamina i natrijeva perkarbonata kao postojeće aktivne tvari za uporabu u biocidnim proizvodima vrsta 2, 3 i 4
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:
   
               (1)
            
            
               Delegiranom uredbom Komisije (EU) br. 1062/2014 (2) utvrđen je popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Na tom se popisu nalazi i peroctena kiselina proizvedena od tetraacetiletilenediamina i natrijeva perkarbonata.
            
         
               (2)
            
            
               Peroctena kiselina proizvedena od tetraacetiletilenediamina i natrijeva perkarbonata ocijenjena je u skladu s člankom 16. stavkom 2. Direktive 98/8/EZ Europskog parlamenta i Vijeća (3) za uporabu u proizvodima vrste 2, „Dezinfekcijska sredstva i drugi biocidni pripravci za uporabu u domaćinstvu i na površinama namijenjenima javnom zdravstvu”, vrste 3, „Biocidni pripravci u veterinarskoj higijeni”, i vrste 4, „Dezinfekcijska sredstva na području hrane i hrane za životinje”, kako su definirane u Prilogu V. toj Direktivi i koje odgovaraju vrstama proizvoda 2, 3 i 4 kako su definirane u Prilogu V. Uredbi (EU) br. 528/2012.
            
         
               (3)
            
            
               Finska je imenovana nadležnim ocjenjivačkim tijelom te je 16. siječnja 2013. podnijela izvješća o ocjeni, zajedno sa svojim preporukama.
            
         
               (4)
            
            
               U skladu s člankom 7. stavkom 2. Delegirane uredbe (EU) br. 1062/2014 Odbor za biocidne proizvode 13. prosinca 2016. sastavio je mišljenja Europske agencije za kemikalije, uzimajući u obzir zaključke nadležnog ocjenjivačkog tijela.
            
         
               (5)
            
            
               U skladu s tim mišljenjima može se očekivati da će biocidni proizvodi vrsta 2, 3 i 4 čija je osnova peroctena kiselina proizvedena od tetraacetiletilenediamina i natrijeva perkarbonata ispuniti zahtjeve članka 5. Direktive 98/8/EZ, ako se zadovolje određene specifikacije i uvjeti koji se odnose na njihovu uporabu.
            
         
               (6)
            
            
               Stoga je primjereno odobriti peroctenu kiselinu proizvedenu od tetraacetiletilenediamina i natrijeva perkarbonata za uporabu u biocidnim proizvodima vrsta 2, 3 i 4, podložno određenim specifikacijama i uvjetima.
            
         
               (7)
            
            
               Prije odobrenja aktivne tvari zainteresiranim stranama trebalo bi omogućiti primjereno razdoblje za poduzimanje pripremnih mjera potrebnih za ispunjenje novih zahtjeva.
            
         
               (8)
            
            
               Mjere predviđene ovom Uredbom u skladu su s mišljenjem Stalnog odbora za biocidne proizvode,
            
         DONIJELA JE OVU UREDBU:
   Članak 1.
   Peroctena kiselina proizvedena od tetraacetiletilenediamina i natrijeva perkarbonata odobrava se kao aktivna tvar za uporabu u biocidnim proizvodima vrsta 2, 3 i 4, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. srpnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 167, 27.6.2012., str. 1.
   
   
      (2)  Delegirana uredba Komisije (EU) br. 1062/2014 оd 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).
   
      (3)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).
   
      PRILOG
      
                  Uobičajeni naziv
               
               
                  Kemijski naziv prema IUPAC-u
                  Identifikacijski brojevi
               
               
                  Najmanji stupanj čistoće aktivne tvari (1)
                  
               
               
                  Datum odobrenja
               
               
                  Datum isteka odobrenja
               
               
                  Vrsta proizvoda
               
               
                  Posebne odredbe
               
            
                  Peroctena kiselina proizvedena od tetraacetiletilenediamina i natrijeva perkarbonata
               
               
                  Kemijski naziv prema IUPAC-u:
                  peroksietanska kiselina
                  EZ br.: 201-186-8
                  CAS br.: 79-21-0
                  Prekursori:
                  
                               
                           
                           
                              Kemijski naziv prema IUPAC-u: N,N′-etan-1,2-diilbis(N-acetilacetamid)
                              EZ br.: 234-123-8
                              CAS br.: 10543-57-4
                           
                        
                               
                           
                           
                              Kemijski naziv prema IUPAC-u: natrijev perkarbonat
                              EZ br.: 239-707-6
                              CAS br.: 15630-89-4
                           
                        
               
                  Specifikacija za peroctenu kiselinu proizvedenu in situ temelji se na prekursorima tetraacetiletilendiaminu i natrijevu perkarbonatu.
                  Najmanji stupanj čistoće tetraacetiletilendiamina iznosi 99,0 %, a najmanji stupanj čistoće natrijeva perkarbonata iznosi 85,1 %.
               
               
                  1. siječnja 2019.
               
               
                  31. prosinca 2028.
               
               
                  2
               
               
                  Odobrenja za biocidne proizvode podliježu sljedećim uvjetima:
                  
                              1.
                           
                           
                              pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije;
                           
                        
                              2.
                           
                           
                              s obzirom na rizike utvrđene za ocijenjene uporabe, pri ocjeni proizvoda posebna se pozornost posvećuje:
                              
                                          (a)
                                       
                                       
                                          industrijskim i profesionalnim korisnicima;
                                       
                                    
                                          (b)
                                       
                                       
                                          površinske vode za proizvode koji se upotrebljavaju za dezinfekciju rublja u zatvorenim perilicama rublja u kućanstvima.
                                       
                                    
                        
            
                  3
               
               
                  Odobrenja za biocidne proizvode podliježu sljedećim uvjetima:
                  
                              1.
                           
                           
                              pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije;
                           
                        
                              2.
                           
                           
                              s obzirom na rizike utvrđene za ocijenjene uporabe, pri ocjeni proizvoda posebna se pozornost posvećuje industrijskim i profesionalnim korisnicima.
                           
                        
            
                  4
               
               
                  Odobrenja za biocidne proizvode podliježu sljedećim uvjetima:
                  
                              1.
                           
                           
                              pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije;
                           
                        
                              2.
                           
                           
                              s obzirom na rizike utvrđene za ocijenjene uporabe, pri ocjeni proizvoda posebna se pozornost posvećuje industrijskim i profesionalnim korisnicima.
                           
                        
            
         (1)  Čistoća navedena u ovom stupcu bila je najmanji stupanj čistoće ocijenjene aktivne tvari. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.